1 priedas. Komentarai Švietimo, mokslo ir sporto ministerijos ir jai pavaldžių institucijų galimos korupcijos tikimybės viešuosiuose pirkimuose vidaus audito pažymai

|  |  |  |  |
| --- | --- | --- | --- |
| **Nr.** | **Pastebėjimai vidaus audito ataskaitos projekte** | **Audituojamųjų komentarai** | **Pridedami dokumentai** |
| 1.  | **Vidaus audito atlikimą ribojantys veiksniai**Susisiekimo ministerijos Vidaus audito skyriui nebuvo sudarytos tinkamos sąlygos vidaus auditui atlikti. Informacija ir duomenys teikti neišsamūs, fragmentuoti, neatsižvelgiant į paklausimuose nurodytus terminus. Dėl duomenų gavimo į institucijas kreiptasi pakartotinai, tarpininkaujant ŠMM Vidaus audito skyriui ir kancleriui. Didžioji dalis prašytos informacijos pateikta paskutinėmis vidaus audito atlikimo dienomis arba nebuvo pateikta visa prašyta apimtimi, todėl negalėjome tinkamai jos įvertinti. Atskirais atvejais vidaus audito metu pateikti nepatikimi duomenys, dėl to vertinti kritiškai ir nepanaudoti. Už duomenų tikrumą ir teisėtumą atsakingi ŠMM ir jai pavaldžių 17 institucijų darbuotojai, pateikę duomenis. | **Nesutinkame su pateiktu pastebėjimu, kad informacija ir duomenys teikti neišsamūs, fragmentuoti, neatsižvelgiant į paklausimuose nurodytus terminus.**Agentūra informaciją bei duomenis vidaus audito metu teikė operatyviai, laikydamasi nurodytų terminų (išsami informacija apie Agentūros komunikavimą su vidaus auditoriais vidaus audito metu pateikiama 2 priede)Atsiradus neaiškumams, vidaus auditoriai audituojamųjų neprašė atsakyti į kilusius klausimus. Tokiu būdu buvo nesudaromos galimybės pateikti visą reikalingą pagrindžiančią informaciją. | 2 priedas. Agentūros susirašinėjimas su vidaus auditoriais vidaus audito metu |
| 2. | Susisiekimo ministerijos atlikto vidaus audito metu palyginus institucijų 2018 m. planuotus pirkimus su įvykdytais, nustatyta, kad dalis institucijų neįvykdė 2018 m. viešųjų pirkimų plano (pvz., ESFA neįvykdė 21,4 mln. Eur vertės maisto prekių ir higienos prekių pirkimų). | **Nesutinkame su pažymoje pateikiama informacija, kad ESFA neįvykdė 2018 m. viešųjų pirkimų plano.** Pažymėtina, kad teikiant informaciją apie 2018 m. viešųjų pirkimų plano įvykdymą, dar nebuvo pasibaigę 2018 m. ESFA nurodo, jog 2018 m. viešųjų pirkimų plane buvo suplanuota 14 mln. Eur maisto produktų pirkimui ir 7,4 mln. Eur higienos prekių pirkimui. Plane buvo nurodyta, jog šių pirkimų vykdymo pradžia yra IV ketvirtis. ESFA atkreipia dėmesį, jog šios suplanuotos pinigų sumos viršijo tarptautinio pirkimo ribą, kuri yra nustatyta Lietuvos Respublikos viešųjų pirkimų įstatymo (toliau – VPĮ) 4 straipsnyje, todėl pirkimai privalėjo būti vykdomi kaip skelbiami tarptautiniai pirkimai.ESFA, vadovaudamasi VPĮ 59 straipsnio 1 dalimi, kurioje nurodyta, jog „*Atvirą konkursą perkančioji organizacija gali vykdyti visais atvejais*“ bei VPĮ 59 straipsnio 2 dalimi („*Atliekant pirkimą atviro konkurso būdu, pasiūlymą gali pateikti kiekvienas suinteresuotas tiekėjas. Dalyvių skaičius atvirame konkurse neribojamas“*), nusprendė pirkimus vykdyti atviro konkurso būdu. **ESFA pažymi, jog** vadovaujantis VPĮ 60 straipsnio reikalavimais, tarptautiniai atviro konkurso būdu atliekamų pirkimų pasiūlymų pateikimo terminai, kai jie vykdomi CVP IS, yra ne trumpesni nei 30 kalendorinių dienų, taip pat pridedamas terminas skelbimui paskelbti (3 d. d. (Viešųjų pirkimų tarnyba per šį terminą patikrina skelbimą ir, jeigu nėra klaidų, jį paskelbia), taip pat pridedamas atidėjimo terminas, jei pranešimas apie laimėjusį tiekėją siunčiamas el. priemonėmis (10 k. d.), pridedamas terminas skųsti perkančiosios organizacijos veiksmus, jei apie sprendimą informuojama el. priemonėmis (10 k. d.) ir terminas pirkimams įvykdyti išauga iki beveik 2 mėnesių neįskaitant pirkimo sąlygų rengimo, Komisijos posėdžių, pasiūlymų vertinimo, galimų tikslinimų ir t. t. Todėl ESFA niekaip negalėjo įvykdyti **šių pirkimų** per 2018 m. IV ketvirtį ir jų **vykdymas persikėlė į 2019 m**.ESFA pažymi, jog pirmą kartą Labiausiai skurstantiems asmenims skirtų maisto produktų pirkimo ir tiekimo pirkimo (Nr. 401385) skelbimas paskelbtas 2018 m. spalio 26 d. (skelbimas: <https://cvpp.eviesiejipirkimai.lt/Notice/Details/2018-661385>), tačiau gavus pretenziją, šis pirkimas 2018 m. lapkričio 6 d. buvo nutrauktas (ataskaita: <https://cvpp.eviesiejipirkimai.lt/ReportsOrProtocol/Details/2018-682848?formTypeId=1>). ESFA Labiausiai skurstantiems asmenims skirtų maisto produktų pirkimo ir tiekimo pirkimą (407679) pradėjo iš naujo ir jo skelbimas buvo paskelbtas 2018 m. lapkričio 8 d. (skelbimas: <https://cvpp.eviesiejipirkimai.lt/Notice/Details/2018-651808>). Šis pirkimas tebevyksta iki šiol.ESFA pažymi, jog pirmą kartą Labiausiai skurstantiems asmenims skirtų higienos prekių pirkimo ir tiekimo pirkimo (Nr. 401498) skelbimas paskelbtas 2018 m. spalio 31 d. (skelbimas: <https://cvpp.eviesiejipirkimai.lt/Notice/Details/2018-672752>), tačiau šis pirkimas 2018 m. lapkričio 7 d. buvo nutrauktas (ataskaita: <https://cvpp.eviesiejipirkimai.lt/ReportsOrProtocol/Details/2018-610070?formTypeId=1>). ESFA Labiausiai skurstantiems asmenims skirtų higienos prekių pirkimo ir tiekimo pirkimą (352326) pradėjo iš naujo ir jo skelbimas buvo paskelbtas 2018 m. lapkričio 14 d. (skelbimas: <https://cvpp.eviesiejipirkimai.lt/Notice/Details/2017-996978>). Šis pirkimas tebevyksta iki šiol. |  |
| 3. | Susisiekimo ministerijos atlikto vidaus audito metu pastebėti atvejai, kai faktinė pirkimų vertė ženkliai skyrėsi nuo planuotos. Pvz., ESFA valymo paslaugos įsigytos už 19 550 Eur (planuota 45 000 Eur). | **Pateikiame paaiškinimą, kodėl faktinė valymo paslaugų pirkimo vertė skyrėsi nuo planuotos.**ESFA pažymi, jog numatoma pirkimo vertė skaičiuojama tokia, kokia ji yra pirkimo procedūrų pradžioje. Jeigu keičiasi pirkimo plane nurodyta informacija – pvz., pirkimo būdas, pirkimui skirta lėšų suma, planas tikslinamas iki pirkimo procedūros pradžios. Pirkimo procedūrų metu ar pasibaigus pirkimo procedūroms planas nėra tikslinamas. ESFA pažymi, jog viešai skelbiamoje suvestinėje (kuri rengiama pirkimų plano pagrindu) nėra privaloma nurodyti pirkimui skirtų lėšų sumos. **Suvestinėje nurodoma informacija:** Pirkimo vykdytojas gali pasirinkti, kokią informaciją nurodyti – planuojamo pirkimo vertę, ar planuojamą įsigyti kiekį (apimtį), ar planuojamo pirkimo ir vertę, ir planuojamą kiekį (apimtis).ESFA, vadovaudamasi aukščiau pateikta informacija, pažymi, jog viešai skelbiamoje suvestinėje pirkimui skirtų lėšų sumos nenurodo, todėl ESFA neatsiranda pareiga tikslinti pirkimo plane nurodytos informacijos.ESFA pažymi, jog numatoma valymo paslaugų pirkimo vertė buvo apskaičiuota remiantis ankstesnių metų pirkimų vertėmis, kai valymo paslaugos buvo perkamos vykdant pirkimus iš socialinių įmonių. ESFA atsižvelgdama į tai, **dviejų metų laikotarpiui** 2018 m. valymo paslaugų pirkimui suplanavo 45 000 Eur.ESFA atkreipia dėmesį, jog vadovaujantis VPĮ 82 straipsnio nuostatomis ir VPT direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ patvirtintu Mažos vertės pirkimų tvarkos aprašo (toliau – MVPTA) nuostatomis, perkančiosios organizacijos yra įpareigotos įsigyti prekių, paslaugų ir darbų iš centrinės perkančiosios organizacijos (toliau – CPO) arba per ją, jeigu prekės, paslaugos ar darbai atitinka perkančiosios organizacijos poreikius ir perkančioji organizacija negali prekių, paslaugų ar darbų įsigyti efektyvesniu būdu racionaliai naudodama tam skirtas lėšas.ESFA, vadovaudamasi VPĮ bei MVPTA 11 punktu, valymo paslaugų pirkimą vykdė per CPO. ESFA pažymi, jog iki tol valymo paslaugų per CPO nebuvo pirkusi.ESFA, planavusi įsigyti valymo paslaugas dviejų metų laikotarpiui, atsižvelgdama į tai, kad nuo 2016 m. kelis kartus keitėsi ESFA nuomojamų patalpų plotas, t. y., jis mažėjo, bei į tai, kad vadovaujantis MVPTA 11 punktu privaloma paslaugas pirkti per CPO, priėmė sprendimą valymo paslaugų pirkimą vykdyti vienerių metų laikotarpiui, pirkimą atliekant per CPO. ESFA valymo paslaugų sutartį, kurios vertė 19 550 Eur, sudarė vieneriems metams. **ESFA pažymi, jog, nesant pareigos tikslinti pirkimo plane nurodytos informacijos, ESFA nepatikslino valymo paslaugų pirkimui suplanuotų lėšų sumos, kadangi toks patikslinimas neturėjo įtakos nei pirkimo būdo pasirinkimui, nei kitų, tos pačios paslaugų kategorijos pirkimų būdų parinkimui ar vykdymui, nei tiekėjų suinteresuotumo užtikrinimui, kadangi, kaip paminėta aukščiau, pirkimas vykdytas per CPO.**  | - |
| 4. | Susisiekimo ministerijos atlikto vidaus audito metu nustatyta netinkamo pirkimo dokumentų rengimo atvejų, pažeidžiant VPĮ 28 str. dėl pirkimo objekto per smulkaus skaidymo arba neskaidymo į dalis, taip pat dėl pirkimų dirbtinio skaidymo, įtakojančio būdo parinkimą, dėl pirkimo sąlygų galimo pritaikymo konkrečiam tiekėjui ir konkurencijos ribojimo atvejų, pažeidžiant VPĮ 47 str. 1 d. 2 p. ir 49 str. 3 d. ir kt., bei dėl papildomų paslaugų apimčių pirkimo, pažeidžiant VPĮ 92 str. 7 d. ESFA iš UAB *(duomenys neskelbtini)* įsigijo viešųjų ryšių kampanijos „Pasimatuok profesiją“ ir „Ženk pirmą žingsnį – išbandyk savanorystę“ organizavimo paslaugas (2016-02-17 sutartis Nr. *(duomenys neskelbtini)*, vertė 60 998,91 Eur). Vienu metu vykdytas pirkimas dviejų viešųjų ryšių kampanijų pirkimui. Pirkimas neskaidytas į atskirus pirkimo objektus pagal atskiras viešųjų ryšių kampanijas, todėl nebuvo sudarytos sąlygos konkurencingumui didinti bei geriausios kainos kiekvienos kampanijos atžvilgiu gavimui. Atkreiptinas dėmesys, kad po metų, t. y.,2017-02-13 vėl pasirašyta sutartis Nr. *(duomenys neskelbtini)* su UAB *(duomenys neskelbtini)* dėl viešųjų ryšių kampanijos „Ženk pirmą žingsnį – išbandyk savanorystę“ organizavimo paslaugų teikimo. Sutarties vertė – 24 417 Eur su PVM. Atsižvelgiant į tai, kad viešųjų ryšių kampanijos „Ženk pirmą žingsnį – išbandyk savanorystę“ 2016 m. taip pat vykdė UAB *(duomenys neskelbtini)*, šiam tiekėjui galimai galėjo būti sudarytos sąlygos ir 2017 m. pasirašyti paslaugų teikimo sutartį.  | ESFA argumentus dėl pastebėjimo, kad „*nustatyta netinkamo pirkimo dokumentų rengimo atvejų, pažeidžiant VPĮ 28 str. dėl pirkimo objekto per smulkaus skaidymo arba neskaidymo į dalis, taip pat dėl pirkimų dirbtinio skaidymo, įtakojančio būdo parinkimą, dėl pirkimo sąlygų galimo pritaikymo konkrečiam tiekėjui ir konkurencijos ribojimo atvejų, pažeidžiant VPĮ 47 str. 1 d. 2 p. ir 49 str. 3 d. ir kt., bei dėl papildomų paslaugų apimčių pirkimo, pažeidžiant VPĮ 92 str. 7 d.*“ teikia prie kiekvieno minimo atvejo atskirai, pateikdama pastabas bei pagrindimus.**ESFA nesutinka su tuo, kad pirkime nebuvo užtikrinta Tiekėjų konkurencija.** **Komunikacijos kampanijas**, atsižvelgiant į 2014 – 2020 ES investicijų komunikacijos strategiją, **Vadovaujanti institucija tvirtina vieneriems metams**, pagal patvirtintą metinį komunikacijos planą, **atitinkamai organizuojami ir viešųjų ryšių paslaugų pirkimai vieneriems metams**. 2016 m. viešųjų ryšių kampanijos „Pasimatuok profesiją“ ir „Ženk pirmą žingsnį – išbandyk savanorystę“ nebuvo atskiri viešinimo projektai, tai buvo vieno ESF žinomumo didinimo projekto „ESF akademija“ dalis. „ESF akademijos“ tikslinė grupė yra Lietuvos gimnazijų mokytojai ir moksleiviai, kurie kiekvieną mokslo metų pusmetį pagal iš anksto paskelbtą temą dalyvauja ESF žinomumo didinimo iniciatyvose. 2016 m. abiejų temų (tiek „Pasimatuok profesiją“, tiek „Ženk pirmą žingsnį – išbandyk savanorystę“) komunikacijai buvo suplanuotas vieningas moksleivių įsitraukimo formatas bei tos pačios komunikacijos priemonės (straipsniai, ESF žemėlapis, FB komunikacija, reklama elektroniniame dienyne), skyrėsi tik komunikacijos turinys. Atsižvelgiant į tai, kad tai buvo vienas ESF žinomumo didinimo projektas „ESF akademija“, o perkamos paslaugos glaudžiai susijusios, todėl nebuvo pagrindo pirkimo skaidyti į atskiras dalis. **ESFA pažymi, jog viešuosius pirkimus vykdo vadovaudamasi viešuosius pirkimus reglamentuojančių teisės aktų bei ESFA vidinių tvarkų nuostatomis.**ESFA pažymi, jog 2016 m. pirkimo vykdymo metu galiojusių ESFA supaprastintų viešųjų pirkimų taisyklių 11.3 punkte nurodyta, jog „*Mažos vertės viešasis pirkimas (toliau – mažos vertės pirkimas) – supaprastintas pirkimas, kai yra bent viena iš šių sąlygų: prekių ar paslaugų pirkimo vertė yra mažesnė kaip 58 000 eurų (be PVM) <...>*“. ESFA, atsižvelgdama į tai, kad 2016 m. pirkimo vertė buvo mažesnė nei 58 000 Eur be PVM, pirkimą vykdė kaip mažos vertės pirkimą.ESFA nurodo, jog ESFA supaprastintų viešųjų pirkimų taisyklių 139 punkte buvo numatyta, jog „*Apklausos būdu pirkimas gali būti atliekamas mažos vertės pirkimams ir pirkimams, kai pagal Viešųjų pirkimų įstatymą ir šiose Taisyklėse nustatytas sąlygas apie supaprastintą pirkimą neprivaloma skelbti“,* o 140 punkte nurodyta, kad *„Vykdant supaprastintą pirkimą apklausos būdu, kreipiamasi į vieną ar kelis tiekėjus, prašant pateikti pasiūlymus pagal Agentūros keliamus reikalavimus*“.ESFA, atsižvelgusi į aukščiau pateiktą informaciją bei vadovaudamasi ESFA supaprastintų viešųjų pirkimų taisyklių 142 punktu, 2016 m. pirkimą vykdė neskelbiamos apklausos būdu, raštu kreipiantis į tris tiekėjus, iš kurių du tiekėjai pateikė pasiūlymus. 2017 m. vykdant viešųjų ryšių kampanijos „Ženk pirmą žingsnį – išbandyk savanorystę“ pirkimą, šis taip pat buvo vykdomas kaip mažos vertės pirkimas vadovaujantis tuo metu galiojusių ESFA supaprastintų viešųjų pirkimų taisyklių nuostatomis, neskelbiamos apklausos būdu, raštu kreipiantis į tris tiekėjus, iš kurių du tiekėjai pateikė pasiūlymus, o mažiausią kainą pasiūlęs tiekėjas UAB *(duomenys neskelbtini)* buvo paskelbtas laimėtoju. ESFA atkreipia dėmesį į tai, kad 2016 m. ir 2017 m. kiekvienu atveju buvo kreiptasi į tris tiekėjus ir kiekvienu atveju gauti pasiūlymai iš dviejų tiekėjų, todėl nesutinkame su teiginiu, kad UAB *(duomenys neskelbtini)* buvo sudarytos sąlygos pasirašyti paslaugų sutartį.**ESFA pabrėžia, jog neproteguoja nei vieno tiekėjo** **ir**, siekdama užtikrinti tiekėjų konkurenciją, **sudaro visiems viešuosiuose pirkimuose dalyvaujantiems tiekėjams lygias teises dalyvauti pirkimuose.**  | - |
| 5. | ESFA labiausiai skurstantiems asmenims maisto produktų pirkimą atliko **nesivadovaujant socialinės apsaugos ir darbo ministro nustatyta tvarka** . Pirkimas skaidytas pagal kiekvieną maisto produkto rūšį į 170 pirkimo dalių, kaip numato aprašas. Tačiau papildomai pirkimas skaidytas į 170 pirkimo dalių – kiekvienas maisto produktas kiekvienai apskričiai atskirai, nors aprašas nenumato skaidymo pagal konkrečias apskritis. ESFA labiausiai skurstantiems asmenims higienos prekių pirkimą atliko nesivadovaujant socialinės apsaugos ir darbo ministro nustatyta tvarka . Pirkimas skaidytas į 2 dalis (pagal higienos prekių dalinimo mėnesius), tačiau apraše nenumatyta prievolė skaidyti pirkimo objektus ir pagal dalinimo mėnesius. Dėl tokio skaidymo prekių pateikta 11 tūkst. vnt. mažiau ir 60 000 Eur brangiau. Be to, ESFA nepagrindė pasiūlymų vertinimo kriterijaus taikymo: mažiausia kaina (maisto produktų atveju) ir ekonominio naudingumo (higienos prekių atveju). | **ESFA nesutinka su pateiktu pastebėjimu - labiausiai skurstantiems asmenims maisto produktų pirkimas (toliau – Pirkimas) buvo vykdomas vadovaujantis nurodytu teisės aktu.**Pažymėtina, jog Pirkimas buvo vykdomas vadovaujantis Lietuvos Respublikos socialinės apsaugos ir darbo ministro 2016 m. birželio 23 d. įsakymu Nr. A1-313 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 2 patvirtinimo“ patvirtintu projektų finansavimo sąlygų aprašu Nr. 2 (toliau – Aprašas), **kuriame nustatyta, jog „Pareiškėjas** (projekto vykdytojas) **organizuoja** viešuosius **pirkimus** (toliau – pirkimas) maisto produktams, nurodytiems Aprašo 13 punkte, įsigyti **vadovaudamasis Lietuvos Respublikos viešųjų pirkimų įstatymo (toliau – VPĮ) nuostatomis**“.**ESFA nesutinka su nurodytu argumentu**, jog Pirkimas negalėjo būti skaidomas į daugiau nei 17 Pirkimo dalių, kadangi Aprašo 14 punkte yra pažymėta, jog „**Pirkimas privalo būti skaidomas į atskiras dalis dėl kiekvieno planuojamo įsigyti maisto produkto**, nurodyto Aprašo 13 punkte, t. y. **į mažiausiai 17 atskirų dalių**“. Kaip nurodyta šiame punkte, Pirkimas galėjo būti skaidomas į daugiau nei 17 Pirkimo dalių, ką ESFA ir padarė, t. y., suskaidė Pirkimą į 170 Pirkimo dalių (17 maisto produktų 10 Lietuvos Respublikos apskričių) nepažeisdama nei VPĮ nei Aprašo nuostatų.Pastebime, kad pirkimo skaidymas pagal Lietuvos apskritis buvo rekomenduotas Viešųjų pirkimų tarnybos (toliau – VPT), be to, Viešųjų pirkimų tarnybos direktoriaus 2010 m. rugsėjo 30 d. įsakymu Nr. 1S-139 patvirtintų Smulkiojo ir vidutinio verslo subjektų skatinimo dalyvauti viešuosiuose pirkimuose rekomendacijų 4.1 punkte “*Siekiant sudaryti palankesnes sąlygas tiekėjams dalyvauti pirkimuose, perkančiajai organizacijai* ***rekomenduojama skaidyti didelės apimties pirkimus į dalis. Mažesnis pirkimo dalių dydis suteiks galimybę pirkimuose dalyvauti daugiau tiekėjų, o pirkimo dalių turinys labiau atitiks tiekėjų pajėgumus****. Tokiu atveju pirkimų skaidymas į dalis, sudarantis sąlygas didelės apimties pirkimuose dalyvauti didesniam tiekėjų skaičiui, paskatins konkurenciją rinkoje*.“ Taigi nurodytą pirkimo skaidymo būdą ESFA pasirinko atsižvelgdama į aktualių teisės aktų reikalavimus ir pirkimų priežiūrą vykdančios institucijos konkrečias šiam pirkimui adresuotas rekomendacijas. Tokiu būdu buvo siekiama sudaryti sąlygas pirkime dalyvauti ir smulkiam bei vidutiniam verslui, taip užtikrinant kuo didesnę konkurenciją ir, atitinkamai, kuo racionalesnių kainų pasiūlymus.ESFA nuomone, būtent tai ir nulėmė šio pirkimo sėkmę, t. y., užtikrintą konkurenciją (dalyvavo 13 tiekėjų), sąlygojusią net 7,7 mln. lėšų sutaupymą.Tai, kas nurodyta, pagrindžia viešojoje erdvėje ne kartą pasirodžiusi informacija, kad VPT šį ESFA Pirkimą laiko gerosios praktikos pavyzdžiu. VPT šį Pirkimą nurodė net savo parengtose maisto produktų pirkimų gairėse[[1]](#footnote-1), kuriose yra teigiama, kad **ESFA vykdytas pirkimas yra puikus gerosios praktikos pavyzdys, kokią įtaką racionaliam lėšų naudojimui turi pirkimo objekto skaidymas į dalis** **bei sudarymas galimybės dalyvauti pirkime kuo didesniam tiekėjų ratui (įskaitant tiekėjus, kurie maisto produktus yra pajėgūs tiekti tik tam tikroje perkančiosios organizacijos veiklos teritorijoje):**„<...> *Europos socialinio fondo agentūra (toliau – ESFA) būtent pirkdama šio tipo prekes sugebėjo įsigyti jas 7,7 mln. eurų pigiau nei planuota. Pagrindinės tokio racionalaus lėšų naudojimo priežastys yra: pirkimo objekto skaidymas į dalis pagal prekių rūšis (kokybinis kriterijus); užtikrintos vienodas galimybės viešajame pirkime dalyvauti smulkaus bei vidutinio verslo įmonėms, taip pat tiekėjams, kurie maisto produktus yra pajėgūs tiekti tik tam tikriems Lietuvos regionams (geografinis kriterijus); atliktos rinkos kainų analizės. ESFA vykdytas pirkimas yra puikus gerosios praktikos pavyzdys, kokią įtaką racionaliam lėšų naudojimui turi pirkimo objekto skaidymas į dalis bei sudarymas galimybės dalyvauti pirkime kuo didesniam tiekėjų ratui (įskaitant tiekėjus, kurie maisto produktus yra pajėgūs tiekti tik tam tikroje perkančiosios organizacijos veiklos teritorijoje)*“.**ESFA nesutinka su nurodytu argumentu**, jog labiausiai skurstantiems asmenims higienos prekių pirkimą (toliau – Pirkimas Nr. 2) atliko nesivadovaudama socialinės apsaugos ir darbo ministro nustatyta tvarka, kadangi Lietuvos Respublikos socialinės apsaugos ir darbo ministro 2017 m. rugpjūčio 18 d. įsakymo Nr. A1-441 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 3 patvirtinimo“ (toliau – Aprašas Nr. 2) 14 punkte yra pažymėta, jog „**Pirkimas privalo būti skaidomas į atskiras dalis dėl kiekvienos planuojamos įsigyti prekės, nurodytos Aprašo 13 punkte, t. y. į mažiausiai 5 (penkias) atskiras dalis**“. Kaip nurodyta šiame punkte, Pirkimas galėjo būti skaidomas į daugiau nei 5 Pirkimo dalis, ką ESFA ir padarė, t. y., suskaidė Pirkimą į 10 Pirkimo dalių (5 higienos prekės dalinamos 2 kartus per metus, t. y., 2\*5=10) nepažeisdama nei VPĮ nei Aprašo nuostatų. O, kaip nurodyta aukščiau, pirkimo skaidymas į pirkimo dalis, siekiant sukurti kuo didesnę konkurenciją ir racionaliai panaudoti pirkimui skirtas lėšas, yra puikus gerosios praktikos pavyzdys.**ESFA negali pakomentuoti argumento**, jog „*Dėl tokio skaidymo prekių pateikta 11 tūkst. vnt. mažiau ir 60 000 Eur brangiau*“, kadangi neturi informacijos, kuo vadovaujantis padaryta tokia išvada bei kaip atlikti šie skaičiavimai. ESFA tegali pažymėti, jog Pirkimo Nr. 2 pirkimo sąlygų 17 punkte, vadovaujantis tiek Aprašo Nr. 2 nuostatomis (konkrečiai Aprašo Nr. 2 16 punktas), tiek VPT patvirtintų Kainodaros taisyklių nustatymo metodikos[[2]](#footnote-2) nuostatomis bei VPĮ, buvo nurodytas preliminarus numatomas įsigyti prekės pakuočių kiekis (vnt.). ESFA pažymi, Pirkimo sąlygų 17 punkte numatomi įsigyti Higienos prekių pakuočių kiekiai buvo preliminarūs, todėl ESFA neįsipareigojo įsigyti nurodyto viso maksimalaus pakuočių kiekio, šis perkamas Higienos prekių pakuočių kiekis priklausė nuo ESFA poreikio kiekvieno dalinimo metu. Atsižvelgiant į tai, **ESFA nesutinka** su argumentu, **jog ESFA buvo pateikta 11 tūkst. vnt. mažiau prekių ir 60.000 Eur brangiau.****ESFA nesutinka su argumentu, jog „***ESFA nepagrindė pasiūlymų vertinimo kriterijaus taikymo: mažiausia kaina (maisto produktų atveju) ir ekonominio naudingumo (higienos prekių atveju)*“, kadangi: 1) tokio pagrindimo ESFA nebuvo prašoma; 2) pati perkančioji organizacija, vadovaudamasi VPĮ bei kitais viešuosius pirkimus reglamentuojančiais teisės aktais, nusprendžia, kokį pasiūlymų vertinimo kriterijų taikys vykdydama viešąjį pirkimą.ESFA pažymi, jog aptariamu laikotarpiu, vadovaujantis VPĮ, pirkimų, kurių kriterijus tik kaina, vertė per kalendorinius metus negalėjo būti didesnė kaip 70 proc. bendros pirkimų vertės (neįskaitant mažos vertės pirkimų ir VPĮ 72 straipsnio 3 dalyje nurodytų pirkimų), t. y., perkančiosios organizacijos pačios savo nuožiūra sprendė (bei tebesprendžia), kaip vykdyti pirkimus, t. y., pačios renkasi, kada ir kokius taikyti pasiūlymų vertinimo kriterijus. | 3 priedas. 2016 m. rugpjūčio 30 d. Viešųjų pirkimų tarnybos raštas Nr. 4S-2879 „Dėl nuomonės pateikimo“ (8 lapai) |
| 6. | **Pirkimai iš darbuotojų, buvusių darbuotojų ir kitų susijusių įstaigų darbuotojų**Susisiekimo ministerijos atlikto vidaus audito metu nustatyta, kad institucijos per 2016–2018 m. su savo esamais, buvusiais ar kitų susijusių institucijų darbuotojais sudarė sandorių 304 317,7 Eur sumai.Susisiekimo ministerijos atlikto vidaus audito metu nustatyta, kad ESFA su 1 savo darbuotoju *(duomenys neskelbtini)* sudarė sandorį 60 Eur sumai. | ESFA pažymi, joggido paslaugos (mažos vertės pirkimas) įsigytos nepažeidžiant VPĮ ir vadovaujantis Europos socialinio fondo agentūros supaprastintų viešųjų pirkimų taisyklių 144.4 punktu – kreipiantis į vieną tiekėją, kai perkamų prekių ar paslaugų vertė neviršija 1 500 eurų (be PVM). Atkreipiame dėmesį, kad gido paslaugų pirkimas niekaip nebuvo susijęs su darbuotojo vykdomomis funkcijomis.**Atsižvelgiant į tai, kad pirkimas įvykdytas teisėtu būdu, pagrindo įtarti pažeidimą nėra.** | - |
| 7. | **Pirkimai iš vieno tiekėjo**Susisiekimo ministerijos atlikto vidaus audito metu nustatyta, kad ESFA iš UAB *(duomenys neskelbtini)* pirko Filmukų ir maketų internetui sukūrimo / reklamos socialiniame tinkle FB paslaugas (2 pirkimai 23 939,85 Eur sumai, sutartys 2018-03-07 Nr. *(duomenys neskelbtini)* ir 2018-03-19 Nr. *(duomenys neskelbtini)*). Atlikti mažos vertės pirkimai, apklausiant vieną tiekėją. Atsižvelgiant į tai, galimai neužtikrintas tiekėjų konkurencingumas bei geriausios kainos pasiūlymo gavimas. | **ESFA nesutinka su pateiktu pastebėjimu.**ESFA pažymi, jog vadovaujantis VPT direktoriaus 2017 birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ patvirtintos numatomos viešojo pirkimo ir pirkimo vertės skaičiavimo metodikos 2.7 punktu „***To paties tipo paslaugos*** *– paslaugos, kurios priklauso tai pačiai paslaugų grupei pagal BVPŽ skaitmeninio kodo pirmus tris skaitmenis <...>*“. ESFA pažymi, jog, vadovaujantis šiuo punktu, minimos paslaugos nėra to paties tipo (filmų ir maketų sukūrimo BVPŽ kodas yra 92111250-9, o reklamos paslaugų BVPŽ kodas – 79341000-6), t. y., šių minimų pirkimų pirkimo objektai yra skirtingi, todėl buvo vykdomi atskiri pirkimai šioms paslaugoms įsigyti.Atsižvelgiant į tai, kad kiekvieno iš šių pirkimų atskirai numatoma pirkimo vertė neviršijo 10 000 Eur be PVM, šie pirkimai laikytini mažos vertės pirkimais, kurių vykdymą reglamentuoja VPT direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ patvirtintas Mažos vertės pirkimų tvarkos aprašas (toliau – MVPTA).ESFA pažymi, jog, vadovaujantis MVPTA 21.2.1 punktu, mažos vertės pirkimai gali būti atliekami neskelbiamos apklausos būdu, jei numatomo pirkimo sutarties vertė yra mažesnė kaip 10 000 Eur be PVM. Šiame pačiame teisės akte yra nustatyta, jog neskelbiama apklausa atliekama, pasirinktinai, žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kitaip) apklausiant pasirinktą skaičių tiekėjų. ESFA, vadovaudamasi aukščiau minimų teisės aktų nuostatomis, pirkimus įvykdė kaip du atskirus pirkimus dėl skirtingų pirkimo objektų neskelbiamos apklausos būdu, kiekvieno atveju, kreipdamasi į vieną tiekėją.**ESFA pažymi, jog ESFA poreikius geriausiai atitinkančių paslaugų įsigijimą užtikrinantys pirkimai atlikti nepažeidžiant viešuosius pirkimus reglamentuojančių teisės aktų reikalavimų.** | - |
| 8.  | **Pirkimai iš įmonės, įtrauktos į „melagingų tiekėjų“ sąrašą** (UAB *(duomenys neskelbtini)*).Susisiekimo ministerijos atlikto vidaus audito metu nustatyta, kad ESFA 2016 ir 2017 m. su UAB *(duomenys neskelbtini)* sudarė 3 sutartis 5 692 146 Eur sumai dėl maisto skurstantiems asmenims tiekimo. Atkreiptinas dėmesys į tai, kad UAB *(duomenys neskelbtini)* yra įtrauktas į melagingą informaciją pateikusių tiekėjų sąrašą (nuo 2018-03-29). Viešojoje erdvėje daug komunikuojama apie šio tiekėjo teikiamų produktų prastą kokybę . | **ESFA nesutinka su pateiktu pastebėjimu.**ESFA atkreipia dėmesį, jog, kaip ir audito pažymoje pažymėta, UAB *(duomenys neskelbtini)*į melagingą informaciją pateikusių tiekėjų sąrašą (toliau „melagingą informaciją pateikęs tiekėjas“ bus įvardinamas kaip „pašalinimo pagrindas“) buvo įtraukta 2018 m.  *(duomenys neskelbtini)*, o ESFA sutartys su šiuo tiekėju buvo sudarytos 2016 m. *(duomenys neskelbtini)* ir 2017 m. *(duomenys neskelbtini)* bei 2017 m. *(duomenys neskelbtini)*.ESFA pažymi, jog šį pašalinimo pagrindą, nustatytą VPĮ 46 straipsnio 4 dalies 4 punkte, perkančioji organizacija buvo įpareigota įsitraukti į pirkimo sąlygas tik nuo 2017 m. liepos 1 d. ESFA atkreipia dėmesį, jog šios aukščiau minimos sutartys buvo sudarytos pasibaigus pirkimams, pradėtiems vykdyti / įvykdytiems iki 2017 m. liepos 1 d., todėl šis pašalinimo pagrindas šių ESFA pirkimų sąlygose nebuvo taikomas. Taigi vykdant minimus pirkimus nebuvo jokio teisėto pagrindo pašalinti šio tiekėjo iš pirkimų procedūrų.ESFA taip pat pažymi, jog netgi šiuo metu įtraukus šį pašalinimo pagrindą į pirkimo sąlygas, tiekėjui nėra draudžiama dalyvauti viešajame pirkime, o perkančiajai organizacijai tokio tiekėjo laimėjimo atveju sudaryti su juo viešojo pirkimo sutartis, kadangi tiekėjas, vadovaudamasis VPĮ 46 straipsnio 8 dalimi, gali perkančiajai organizacijai įrodyti, jog jis yra „apsivalęs“ (daugiau informacijos apie šį pašalinimo pagrindą: <https://klausk.vpt.lt/hc/lt/sections/115001614205-Melaging%C4%85-informacij%C4%85-pateikusi%C5%B3-tiek%C4%97j%C5%B3-s%C4%85ra%C5%A1as>).  |  |
| 9. | **Konsultacijų sutartys**Susisiekimo ministerijos atlikto vidaus audito metu nustatyta, kad ESFA 2017 m. sudarė su advokate *(duomenys neskelbtini)* sutartį 9 000 Eur sumai dėl teisinių konsultavimo paslaugų Dvynių programos projektų įgyvendinimui 3 metams.  | **Teikiame paaiškinimus dėl teisinių konsultavimo paslaugų Dvynių programos projektų įgyvendinimui.**Teisinės paslaugos buvo įsigytos Dvynių projektų įgyvendinimo metu kylantiems klausimams spręsti. Pasirinkta teisines paslaugas pirkti dėl jų nenuolatinio poreikio ir ekonominio naudingumo. Agentūros teisininkų 1 val. vidutinis darbo užmokestis sudaro 13,42 Eur, įsigytos teisinės paslaugos Agentūrai kainuoja 10 Eur už konsultavimo valandą. |  |
| 10. | Susisiekimo ministerijos atlikto vidaus audito metu nustatyta, kad ESFA iš *(duomenys neskelbtini)* perka ekspertines paslaugas, susijusias su dalyvavimu viešojo pirkimo komisijoje vykdant tarptautinius pirkimus dėl maisto produktų ir higienos prekių pirkimo skurstantiems asmenims. Per 2016–2018 m. sutarčių pasirašyta 15 810 Eur sumai. Tiekėjui pagal sąskaitas mokamas valandinis įkainis už per mėnesį suteiktų valandinių konsultacijų skaičių, kurio nereikalaujama pagrįsti. **Kyla abejonių dėl tokių paslaugų pirkimo poreikio ir galimo funkcijų dubliavimo, nes jas pagal pareigybių aprašymus turėtų vykdyti institucijos atsakingi darbuotojai. Taip pat abejonių kelia įstaigos personalo politikos formavimas ir vykdymas bei darbuotojų kompetencija, kadangi tris metus perkamos tos pačios prekės, t. y. kasmet atliekant tą patį pirkimą institucija neužsiaugina specialisto.** | **ESFA nesutinka su pateiktu pastebėjimu.**Įgyvendinant projektą, finansuojamą iš Europos pagalbos labiausiai skurstantiems asmenims fondo (toliau – Projektas), į viešųjų pirkimų komisiją įtraukta *(duomenys neskelbtini)* . Šių darbuotojų užimtumas ir krūvis, atliekant įvairias su Projekto įgyvendinimu susijusias funkcijas, yra ir taip didelis, o Projekto viešųjų pirkimų vykdymas reikalauja išskirtinio dėmesio, tad į Viešųjų pirkimų komisijos sudėtį papildomai pasitelktas ekspertas, turintis itin aukštą kvalifikaciją ir specialiųjų žinių vykdant sudėtingus tarptautinius pirkimus, turintis atstovavimo teismuose patirtį. ESFA atkreipia dėmesį, kad iki pradedant vykdyti Projekto viešuosius pirkimus, nebuvo vykdžiusi tarptautinių pirkimų – ESFA reikmėms būtini pirkimai neviršydavo supaprastinto pirkimo vertės. ESFA pažymi, kad šio eksperto dalyvavimas viešųjų pirkimų komisijoje užtikrina itin atidžią Projekto vykdomų viešųjų pirkimų priežiūrą ir kontrolę. ESFA taip pat pažymi, jog tokio pobūdžio eksperto paslaugų poreikis yra periodiškas bei negalėtų užpildyti pilno etato apkrautumo, taip pat atsižvelgiant į tai, kad ESFA neturi nei papildomo etato, nei finansavimo tokiam etatui išlaikyti, buvo priimtas sprendimas samdyti aukštos kompetencijos ekspertą labai konkretiems darbams bei funkcijoms atlikti.ESFA nurodo, kad Projektas – itin jautrus projektas, perduotas ESFA iš Rinkos reguliavimo agentūros (šiuo metu jau likviduota), kuriai vykdant šį projektą, buvo nustatyta daugybė pažeidimų viešųjų pirkimų srityje. Dėl šios priežasties ESFA skyrė itin didelį dėmesį šio Projekto įgyvendinimui ir pasitelkė viešųjų pirkimų ekspertą. Pažymėtina, kad Projektas įgyvendinamas laikantis teisės aktų reikalavimų ir ESFA Projekto įgyvendinimo metu pažeidimų nėra nustatyta. ESFA atkreipia dėmesį, jog su ekspertu atsiskaitoma pagal faktinį konsultacijų kiekį, ir jo dalyvavimas vyksta pagal poreikį *–(duomenys neskelbtini)* mokama už ekspertines paslaugas pagal sąskaitas ir perdavimo aktus, kurie buvo teikti prie 2017 m. sąskaitų. ESFA atkreipia dėmesį, jog per dokumentų gausą buvo nepateikti ir papildomai nepaprašyti audito perdavimo aktai, pagrindžiantys 2016 m. ir 2018 m. sutarčių įvykdymą, todėl papildomai teikiami šie minimi dokumentai. ESFA patvirtina, kad perdavimo aktai pasirašyti laiku ir buvo teikiami apmokėjimui kartu su sąskaitomis (tuo, kad 2018 m. perdavimo aktai buvo pasirašyti laiku, įsitikinti galima ESFA dokumentų valdymo sistemoje). | 4 priedas. *(duomenys neskelbtini)* Sutarčių Nr. *(duomenys neskelbtini)* perdavimo aktai (12 lapų) |
| 11.  | Susisiekimo ministerijos atlikto vidaus audito metu nustatyta, kad ESFA iš *(duomenys neskelbtini)* pirko ekspertines paslaugas, susijusias su projektų išlaidų tinkamumo finansuoti vertinimu (statybos ir remonto darbai). Per 2016–2018 m. sutarčių pasirašyta 10 160 Eur sumai. **Kyla abejonių dėl tokių paslaugų pirkimo poreikio ir galimo funkcijų dubliavimo, nes jas pagal pareigybių aprašymus turėtų vykdyti institucijos atsakingi darbuotojai. Personalas neidentifikuoja rizikos, kokios kompetencijos darbuotojų trūksta.** | **ESFA nesutinka su pateiktu pastebėjimu.**ESFA administruoja užimtumo ir socialinės įtraukties, migracijos valdymo, skurdo mažinimo projektus. ESFA neadministruoja infrastruktūrinių projektų, kuriems prižiūrėti būtų reikalingi specialistai, kompetentingi statybos ir remonto darbų atlikimo srityse. Ekspertinių paslaugų pirkimas statybų ir remonto išlaidų tinkamumui įvertinti buvo pasirinktas dėl šių paslaugų poreikio trumpalaikiškumo. Poreikis susijęs su ESFA gaunamų paraiškų vertinimu, projektų administravimu, kuriose statybos ir remonto darbai yra leidžiami. Ugdyti tokios specializacijos darbuotoją ESFA būtų ekonomiškai nenaudinga, nes ji negali tokio pobūdžio specialistui užtikrinti tolygaus ir pastovaus darbo krūvio. ESFA atkreipia dėmesį, kad Projektų finansavimo ir administravimo taisyklių 116 p. numatyta, jog „**Paraiškas vertina vertintojai, kurie yra įgyvendinančiosios institucijos darbuotojai ir (ar) šios institucijos pasitelkti ekspertai. Ekspertai paraiškos vertinimui atlikti turi turėti tinkamą kompetenciją** (t. y. vertinamos srities kvalifikaciją arba ne mažesnę kaip 3 metų darbo patirtį toje srityje), turi būti nešališki (t. y. ne mažiau kaip 1 metus iki ekspertinio vertinimo pradžios neturėję darbo santykių arba jų esmę atitinkančių santykių su pareiškėju ar partneriu, taip pat su pareiškėju ar partneriu nesusiję artimos giminystės ir (ar) svainystės ryšiais (asmenimis, susijusiais artimos giminystės ir (ar) svainystės ryšiais, laikomi sutuoktinis, jų vaikai (įvaikiai), tėvai (įtėviai), seneliai, vaikaičiai, taip pat eksperto ir jo sutuoktinio broliai (įbroliai), seserys (įseserės) ir šių brolių (įbrolių) bei seserų (įseserių) sutuoktiniai, taip pat asmenys, įregistravę partnerystę įstatymų nustatyta tvarka)“. |  |
| 12.  | **1. Susisiekimo ministerijos atlikto vidaus audito metu nustatyta, kad pirktos galimai neteisėtos konsultacinės paslaugos iš UAB** *(duomenys neskelbtini)*. Įmonė priklauso *(duomenys neskelbtini)*, įmonėje registruoti tik 2 darbuotojai, įmonės būstinė – *(duomenys neskelbtini)* butas. Abejotina įmonės veikla – statybinės technikos nuoma, betono siurblio nuomos paslaugos, konsultacinė veikla, viešojo sektoriaus apskaitos standartai. Viešojoje erdvėje akcentuojamos abejonės dėl įmonės kompetencijos ir reikalingų licencijų turėjimo. Pagal CVP IS pateikiamus duomenis, nuo 2016-12-13, kai *(duomenys neskelbtini)*, jos vyro įmonė laimėjo 7 viešuosius pirkimus. Visų sutarčių bendra suma – 69 900 Eur. Visi pirkėjai susiję arba su Švietimo ir mokslo ministerija tiesiogiai, arba apskritai su švietimu[[3]](#footnote-3). ESFA ir VSF 2016–2018 m. pirko verslo informacijos valdymo ir kitos informacinės sistemos konsultavimo paslaugas iš UAB *(duomenys neskelbtini)* bei susijusių programinių modulių konsultacinės paslaugas). **ESFA** 2017-06-26 sutartis Nr. *(duomenys neskelbtini)* pasirašyta 24 mėn. 21 175 Eur sumai. Nuo sutarties pasirašymo (2017-06-26) jau yra panaudota **15 518 Eur** su PVM sumos, t. y, 73 % sutarties vertės, sutartis galioja iki 2020-06-26. Atkreiptinas dėmesys, kad sutartyje yra numatyta suteikti 278 valandas papildomų konsultacijų ir darbų, nuo sutarties pasirašymo datos, priėmimo-perdavimo aktų duomenimis, jau yra suteikta 200,5 val. papildomų konsultacijų ir darbų, per 18 sutarties galiojimo mėnesių papildomos konsultacijos ir darbai nebuvo teikti tik 2 mėnesius. Pažymėtina, kad 2016 m. analogiškas paslaugas taip pat teikė UAB *(duomenys neskelbtini)*, sutarties vertė **14 883 Eur** su PVM, sutarties galiojimas – 13 mėnesių. Pirkimas buvo vykdomas neskelbiamu būdu. Tiekėjams nebuvo keliami kvalifikaciniai reikalavimai, tarp jų ir teisei verstis atitinkama veikla (vykdyti tam tikrų sistemų programinę priežiūrą ir aptarnavimą). **2. VSF** *(duomenys neskelbtini).* | **ESFA nesutinka su pateiktu pastebėjimu.**Sutartis sudaryta 2017 m. birželio 26 d., įsigaliojo nuo 2017 m. liepos 1 d., galioja iki visiško įsipareigojimų įvykdymo, bet ne ilgiau nei 3 metus, paslaugų vertė – 21 175,00 EUR su PVM.Poreikis įsigyti šias paslaugas atsirado todėl, kad 2005 m. ESFA įdiegus buhalterinę *(duomenys neskelbtini)* programinę įrangą ir nuo to laiko perkant tiek pačio produkto licencijos palaikymo paslaugas, tiek konsultacijas dėl įrangos atnaujinimo, eksploatavimo ir pan., buvo susidurta su problema, kad nors *(duomenys neskelbtini)* buhalterinė programinė įranga visiškai atitinka ESFA poreikius, tačiau aptarnavimas, konsultavimas, problemų sprendimas, atnaujinimo darbai ir pan. yra blogos kokybės, neapibrėžtų terminų. Todėl buvo vykdomi pirkimai šioms paslaugoms įsigyti.2017 m. vykdant viešąjį pirkimą buvo kreiptasi į tris tiekėjus: UAB *(duomenys neskelbtini)*, UAB *(duomenys neskelbtini)* ir UAB *(duomenys neskelbtini)*. Pasiūlymai buvo gauti iš dviejų tiekėjų – UAB *(duomenys neskelbtini)* ir UAB *(duomenys neskelbtini)*, pirmojo pasiūlymo vertė siekė apie 29 tūkst. Eur, antrojo pasiūlymo vertė – apie 21 tūkst. Eur.Vykdant mažos vertės pirkimus įprastai nėra privaloma tiekėjui kelti kvalifikacinius reikalavimus. Tačiau šiuo atveju, siekiant užtikrinti paslaugos kokybę buvo stengtasi sužinoti apie galimų tiekėjų kompetenciją ir patirtį, klausiama kitų institucijų rekomendacijų. Buvo išsiaiškinta, kad UAB *(duomenys neskelbtini)*, turi ekspertą, sukaupusį didelę patirtį šioje srityje nuo 2004 m. (dirbusį pačioje *(duomenys neskelbtini)* bendrovėje ir vėliau išėjusį) ir labai gerai vertinamą kitų klientų. Apie tai, kad UAB *(duomenys neskelbtini)* partneris yra *(duomenys neskelbtini)* vyras, buvo sužinota iš žiniasklaidos. Užtikriname, kad iš *(duomenys neskelbtini)* pusės apie šį pirkimą su ESFA niekas nėra kalbėjęs, teiravęsis ar kitaip išreiškęs kokį nors interesą. Paslaugos pagal šią sutartį perkamos pagal poreikį, kurį lemia nuolat besikeičiančios aplinkybės – atsiranda nauji finansavimo šaltiniai, keičiasi išlaidų ekonominės klasifikacijos straipsniai, atsiranda naujos banko sąskaitos ir pan.Vykdant sutartį su UAB *(duomenys neskelbtini)* nebuvo pažeistos autorinės teisės, nes nebuvo vykdomi jokie programinės įrangos pakeitimai, buvo teikiamos tik konsultacinės paslaugos ir kuriami papildomi įrankiai, leidžiantys prisijungti prie *(duomenys neskelbtini)* sistemos ir apdoroti gaunamą informaciją. Sutartyje buvo numatyti griežti apribojimai:**Dėl teisių:**„1.1. Užsakovo programinė įranga ir duomenys priklauso Užsakovui. Vykdytojo veiksmai su turimų informacinių sistemų uždaru programiniu kodu neatliekami.“**Dėl sutarties objekto:**„2.1. Sutarties galiojimo laikotarpiu VYKDYTOJAS įsipareigoja UŽSAKOVUI teikti šias konsultacines paslaugas, esant ne ilgesniam kaip 24 darbo val., reagavimo laikui <...>“**Dėl paslaugų teikimo tvarkos:**„4.2. Jeigu naudodamasis PROGRAMINE ĮRANGA Užsakovas susiduria su problema, kuri laikytina PROGRAMINĖS ĮRANGOS klaida, Vykdytojas įsipareigoja: pateikti rekomendacijas, kaip pasiekti norimą rezultatą kitais būdais <...>“**Atkreipiame Jūsų dėmesį**, **kad Agentūrai pateiktoje pažymoje dalis pastebėjimo (lentelėje pažymėta 2 punktu) yra skirta VSF ir gali klaidinti pažymos skaitytojus. Agentūra negali komentuoti kitų institucijų atliktų veiksmų.** |  |
| 13. | Susisiekimo ministerijos atlikto vidaus audito metu nustatyta, kad UAB *(duomenys neskelbtini)* teikė giluminio koučingo mokymų „Vadovavimas koučingo stiliumi“ paslaugas ESFA pagal 2 paslaugų teikimo sutartis, kurių bendra vertė siekė 53 310 Eur, pažymėtina, kad sutartys pasirašytos pusės metų skirtumu. Mokymai perkami 2 grupėms po 40 akademinių valandų kiekvienai (pirkimas iš vieno tiekėjo, neskelbiamų pirkimų būdu). Taip pat atskira sutartimi buvo perkami koučingo pagrindų mokymai, kurios vertė siekė 2 300 Eur. **Kyla abejonių dėl neracionalaus lėšų panaudojimo ir tokių mokymų tikslingumo, nes jei nėra specializuoti ir nėra galimybės išmatuoti, kiek jie padeda darbuotojams geriau atlikti tiesiogines funkcijas.** | **ESFA nesutinka su pateiktu pastebėjimu.**ESFA pažymi, jog VPĮ 4 straipsnio 3 dalyje yra nurodyta, jog „*Mažos vertės viešuoju pirkimu (toliau – mažos vertės pirkimas) laikomas supaprastintas pirkimas, kai prekių ar paslaugų pirkimo numatoma vertė yra mažesnė kaip 58 000 Eur (penkiasdešimt aštuoni tūkstančiai eurų) (be pridėtinės vertės mokesčio) <...>“.* Atsižvelgiant į tai, jog šių mokymų pirkimų vertės nesiekia 58.000 Eur be PVM (2017 m. liepos 10 d. sudarytos sutarties *(duomenys neskelbtini)* vertė – 26 655 Eur, o 2018 m. sausio 22 d. sudarytos sutarties *(duomenys neskelbtini)* vertė – 26 655 Eur), minimi pirkimai galėjo būti atliekami kaip mažos vertės pirkimai. ESFA pažymi, jog mažos vertės pirkimai atliekami vadovaujantis VPT direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ patvirtintu Mažos vertės pirkimų tvarkos aprašu (toliau – MVPTA). MVPTA 21.2.15 punkte nustatyta, jog mažos vertės pirkimai neskelbiamos apklausos būdu gali būti atliekami, kai perkamos teisėjų, prokurorų, profesinės karo tarnybos karių, **perkančiosios organizacijos valstybės tarnautojų ir (arba) pagal darbo sutartį dirbančių darbuotojų mokymo** ir konferencijų **paslaugos**. Šiame pačiame teisės akte yra nustatyta, jog neskelbiama apklausa atliekama, pasirinktinai, žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kitaip) arba raštu (CVP IS priemonėmis, elektroniniu paštu, paštu, faksu ar kitomis priemonėmis) apklausiant pasirinktą skaičių tiekėjų.ESFA pažymi, jog pirkimai (VPĮ 5 straipsnio 9 dalis), kai prekių ar paslaugų pirkimo numatoma vertė yra lygi arba viršija 58 000 Eur be PVM, laikomi supaprastintais pirkimais ir mokymai darbuotojams tada perkami neskelbiamų derybų būdu (VPĮ 71 str. 6 d. 5 p. ir 72 str. 3 d.). Atsižvelgiant į tai, neskelbiamų derybų būdu buvo įvykdytas pirkimas už 2 300 Eur (2018 m. spalio 24 d. sutartis *(duomenys neskelbtini)*). Apibendrinant tai, kas nurodyta, **ESFA pažymi**, **jog šių mokymų pirkimai buvo atlikti nepažeidžiant teisės aktų reikalavimų**.Agentūros darbuotojų mokymų biudžetas tvirtinamas bei skiriamas vieneriems metams, Agentūros valdybos ir dalininkų. Mokymai vadovams vyko 2017 ir 2018 metais, pirkimai jiems buvo vykdomi iš tų metų biudžetų, todėl ir sutartys dvi (sudarytos ir pasirašytos 2017 m. ir 2018 m.). Pagrindimas dėl mokymų tikslingumo bei naudingumo pridedamas – žr. 5 priedą | 5 priedas. Pagrindimas dėl mokymų „Vadovavimas koučingo stiliumi“ tikslingumo bei naudingumo (3 lapai) |
| 14. | ***Netinkamas tarnybinių kelionių planavimas ir organizavimas***Susisiekimo ministerijos atlikto vidaus audito metunustatyta, kad **ESFA** pirko **iš UAB** *(duomenys neskelbtini)* tarnybinių kelionių į užsienį organizavimo paslaugas (2017-07-21 sutartis Nr. *(duomenys neskelbtini)*, vertė **40 890 Eur**). Vykdytas mažos vertės apklausos raštu būdu pirkimas (sprendimas priimtas pirkimo komisijos pritarimu). Pirkimo metu kvietimai teikti pasiūlymus buvo išsiųsti 4 tiekėjams – UAB *(duomenys neskelbtini)*, UAB *(duomenys neskelbtini)*, UAB *(duomenys neskelbtini)* ir UAB *(duomenys neskelbtini)*. Pasiūlymai gauti iš UAB *(duomenys neskelbtini)* ir UAB *(duomenys neskelbtini)*. Laimėtojo parinkimas vykdytas ekonominio naudingumo vertinimo kriterijumi – tiekėjo teikiamų paslaugų kokybės vertinimas (70 % balo) + kainos pasiūlymas (30 % balo). UAB *(duomenys neskelbtini)* surinko 98,91 balo, UAB *(duomenys neskelbtini)* surinko 66,32 balus. Ženklus skirtumas tarp tiekėjų išryškėjo pateikus kainos pasiūlymą – UAB *(duomenys neskelbtini)* pasiūlė 0,01 Eur aptarnavimo mokesčio palyginamąją kainą vienam asmeniui, UAB *(duomenys neskelbtini)* pasiūlė 7,47 Eur aptarnavimo mokesčio palyginamąją kainą vienam asmeniui. Kadangi kainų skirtumas yra didelis, tai lėmė UAB *(duomenys neskelbtini)* pasiūlymo laimėjimą, nors abiejų tiekėjų paslaugų kokybės vertinimo balai buvo panašūs – 68,94 balai UAB *(duomenys neskelbtini)* ir 66,28 balai UAB *(duomenys neskelbtini)*. VPĮ 57 str. įpareigoja perkančiąsias organizacijas visais atvejais, išskyrus mažos vertės pirkimuose, reikalauti tiekėjų pagrįsti pasiūlyme nurodytą kainą, jeigu ji 30 % ir daugiau mažesnė nuo neatmestų pasiūlymų aritmetinio vidurkio. Mažos vertės pirkimuose pirkimo vykdytojui suteikta teisė savo nuožiūra nustatyti neįprastai mažos pasiūlytos kainos atvejį. Todėl jei tiekėjo pasiūlyme nurodyta prekių, paslaugų ar darbų, ar jų sudedamųjų dalių kaina pirkimo vykdytojui atrodys neįprastai maža, tuomet tiekėjo turi būti prašoma pateikti neįprastai mažos kainos pagrindimą. Šiuo atveju pirkimo komisijai nekilo pagrįstų abejonių dėl galimai neįprastai mažos kainos, lyginant su kito tiekėjo pateiktu pasiūlymu, nors skirtumas siekė daugiau nei 7 kartus. Viešojoje erdvėje teikiama informacija, kad UAB *(duomenys neskelbtini)* specializuojasi viešojo sektoriaus institucijų ir įmonių tarnybinių kelionių aptarnavimo srityje, aktyviai dalyvauja viešuosiuose pirkimuose. 2018-11-22 su šiuo tiekėju sudaryta nauja sutartis Nr. *(duomenys neskelbtini)*, kurios vertė **9 999 Eur** su PVM. Atkreiptinas dėmesys, kad UAB *(duomenys neskelbtini)* paslaugas teikė ir **ŠMM**, 2015-09-04 pasirašytos sutarties Nr. *(duomenys neskelbtini)* vertė siekė net **900 000 Eur** su PVM, 2018-09-13 pasirašyta sutartis su šiuo pačiu tiekėju, kurios vertė **12 100 Eur** su PVM. Kyla abejonių, kad šis tiekėjas tarnybinių kelionių organizavimo paslaugų pirkimus laimi pasiūlydamas nepagrįstai žemą kainą lyginant su kitais pirkimuose dalyvaujančiais tiekėjais. Pažymėtina, kad pirkimo techninėje specifikacijoje buvo numatyta, jog planuojama sutarties vertė 40 890 Eur su PVM. Pasirašytos sutarties vertė 40 890 Eur su PVM. Sutarties galiojimas iki 2020-07-20, faktiškai išleista pinigų suma siekia 40 759 Eur su PVM (institucijos pateiktų sąskaitų-faktūrų suminė vertė). Neskelbiamų pirkimų būdu su šiuo tiekėju buvo pasirašyta dar viena sutartis 2018-11-22 Nr. *(duomenys neskelbtini)* dėl tarnybinių kelionių organizavimo paslaugų, kurios vertė 9 999 Eur su PVM. Išnaudojus pagrindinės sutarties sumą, neskelbiamų pirkimų būdu vėl kreiptasi į tą patį tiekėją. **Kyla abejonių, ar tikrai paslaugų teikėjo teikiamos paslaugos siūlant kelionės bilietus, apgyvendinimą ir kitas su kelionėmis susijusias paslaugas yra gaunamos geriausia kaina, jeigu sutarties suma buvo išnaudota per nepilnus 1,5 metų. Taip pat abejonių kelia tarnybinių kelionių planavimas ir tikslingumas į jas vykti.** | **ESFA nesutinka su pateiktais pastebėjimais**ESFA pažymi, jog vadovaujantis VPĮ 57 straipsnio 1 dalimi, perkančioji organizacija reikalauja, kad dalyvis pagrįstų pasiūlyme nurodytą prekių, paslaugų, darbų ar jų sudedamųjų dalių kainą arba sąnaudas, jeigu jos atrodo neįprastai mažos, tačiau vadovaujantis VPĮ 25 straipsnio 2 dalimi, ši taisyklė neprivaloma vykdant mažos vertės pirkimus, todėl pirkimo vykdytojas gali ja pasinaudoti savo nuožiūra.Apibendrinant tai, kas nurodyta, **ESFA pažymi, jog tarnybinių kelionių į užsienį organizavimo paslaugų** **pirkimai buvo atlikti nepažeidžiant teisės aktų reikalavimų**. **ESFA nesutinka su argumentu, kad yra netinkamas tarnybinių kelionių planavimas ir organizavimas,** nes jos planuojamos kiekvienais metais ir kiekvienais metais vykdomi pirkimai. 2017 m. liepos 21 d. sutartyje Nr. *(duomenys neskelbtini)* buvo nurodyta, kad ji galios tol, kol bus išnaudota Paslaugoms įsigyti skirta suma, t. y., 40 890,00 Eur su PVM, bet ne trumpiau nei 12 mėn. ir ne ilgiau nei 3 metus (VPĮ 86 straipsnio 5 dalis).2018 m. pirkimų plane buvo suplanuota 51 600 Eur suma kelionių užsienyje organizavimo paslaugų pirkimui ir 2018 m. lapkričio 15 d. buvo pradėtas vykdyti skelbiamas mažos vertės pirkimas, tačiau po 2018 m. lapkričio 19 d. gautos Tiekėjo pretenzijos, pirkimo komisijos sprendimu, vadovaujantis VPĮ 29 straipsnio 2 dalies 3 punktu, 2018 m. lapkričio 20 d. pirkimas buvo nutrauktas. Kadangi Sutarties Nr. *(duomenys neskelbtini)* suma buvo beveik išpirkta, o poreikis vykti į komandiruotes neišnykęs – buvo įvykdytas neskelbiamas mažos vertės pirkimas ir sudaryta Sutartis Nr. *(duomenys neskelbtini)*, kurios vertė 9 999 Eur su PVM. Šis mažos vertės pirkimas buvo atliktas vadovaujantis VPT direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ patvirtintu Mažos vertės pirkimų tvarkos aprašu (toliau – MVPTA) apklausiant vieną tiekėją. MVPTA 21.2.1 punkte nustatyta, jog mažos vertės pirkimai neskelbiamos apklausos būdu gali būti atliekami, jei numatomo pirkimo sutarties vertė yra mažesnė kaip 10 000 Eur be PVM. Šiame pačiame teisės akte yra nustatyta, jog neskelbiama apklausa atliekama, pasirinktinai, žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kitaip) apklausiant pasirinktą skaičių tiekėjų.ESFA pažymi, kad 2019 m. vykdė naują kelionių į užsienį organizavimo paslaugų pirkimo konkursą skelbiamų derybų būdu ir 2019 m. balandžio 1 d. pasirašė paslaugų sutartį.Taip pat pateikiame informaciją apie 2017-2018 m. užsienio komandiruočių tikslingumą – žr. 6 priedą. | 6 priedas. 2017-2018 m. užsienio komandiruočių tikslas (5 lapai)  |
| 15.  | ***Susisiekimo ministerijos Vidaus audito skyriaus išvados******ESFA*** *vidaus kontrolės sistema viešųjų pirkimų srityje vertinama* ***silpnai*** *dėl neefektyvaus lėšų planavimo, galimai nepagrįsto skyrimo ir panaudojimo tam tikroms sritims, konkrečių tiekėjų (įskaitant fizinių) pasirinkimo (protegavimo), procedūrų skaidrumo, pirkimų verčių skaidymo, siekiant organizuoti neskelbiamus pirkimus arba pirkimus apklausos būdu, kreipiantis į konkrečius tiekėjus, tiekėjų nekompetencijos (veiklos srities) neatitinkančios pirkimo objekto, ekspertinių paslaugų poreikio nepagrindimo, ribojamos konkurencijos, techninių specifikacijų pritaikymo vienam tiekėjui, pirkimo objektų apjungimo, apribojant konkurenciją ir dėl pirkimo objektų skaidymo, sąlygojančio prekių įsigijimą didesnėmis kainomis.*  | **ESFA nesutinka su pateikta Susisiekimo ministerijos Vidaus audito skyriaus išvada - atsižvelgiant į aukščiau surašytus argumentus ir paaiškinimus, Agentūros vidaus kontrolės sistema viešųjų pirkimų srityje atitinka norminių teisės aktų reikalavimus, viešieji pirkimai organizuojami ir vykdomi pagal Viešųjų pirkimų įstatymą ir kitus viešuosius pirkimus reglamentuojančius teisės aktus.**  |  |
| 16. |  | Remiantis Agentūros turima informacija, visi Agentūroje dirbantys darbuotojai, priskiriami artimų asmenų sąvokai arba susiję tolimesniais giminystės ryšiais, nėra tiesiogiai pavaldūs vieni kitiems.  |  |
| 17.  | **Deklaravimas ir duomenų tvarkymas Privačių interesų deklaracijų tvarkymo informacinėje sistemoje** (PIDTIS)VTEK deklaravimo taisyklėse nustatyta, kad „valstybės ar savivaldybių institucijų, įstaigų vadovams ar jų įgaliotiems atstovams rekomenduojama patvirtinti sąrašą pareigybių, kurias atitinkamojoje institucijoje, įstaigoje einantys asmenys privalo deklaruoti privačius interesus“ (46 p.).Pagal žemiau esančius duomenis matyti, koks yra dirbančiųjų ir deklaruojančiųjų santykis kiekvienoje organizacijoje. Pagal kiekvienos organizacijos specifiką, santykis gali būti didesnis ar mažesnis, tačiau valdant interesų konfliktų rizikas ir su tuo susijusias korupcijas apraiškas, normalus pagal darbo sutartis dirbančiųjų ir turinčių administravimo įgaliojimus bei deklaruojančiųjų santykis yra nuo 30 % iki 60 %. ESFA dirbančių darbuotojų sk.- 196, deklaruojančių pagal PIDTIS - 60, viešosios deklaracijos VTEK- 19. | 2018 m. vasario 15 d. direktoriaus įsakymu Nr. V-2018-00020/1 „Dėl pareigybių, kurias einantys asmenys privalo deklaruoti privačius interesus, sąrašo tvirtinimo“ patvirtintas sąrašas pareigybių, kurios privalo deklaruoti privačius interesus. Audito metu buvo pateikti įrodymai iš sistemos PIDTIS, kad visi darbuotojai, kurie privalo deklaruoti privačius interesus, yra užpildę ir pateikę deklaracijas sistemoje (2019 m. sausio 9 d. vidaus audito skyriaus patarėjai Jelenai Pojarkovai išsiųstas Privačių interesų analizės failas).  |  |
| **Pastebėjimai ŠMSM interneto svetainėje pateikiamai informacijai apie Švietimo, mokslo ir sporto ministerijos ir jai pavaldžių 17 institucijų galimos korupcijos tikimybės viešuosiuose pirkimuose vidaus audito rezultatus** |
| 1. | Švietimo, mokslo ir sporto ministerija 2019 m. balandžio 1 d., raštu Nr. 2-2626, gavo Susisiekimo ministerijos parengtą Švietimo, mokslo ir sporto ministerijos ir jai pavaldžių 17 institucijų galimos korupcijos tikimybės viešuosiuose pirkimuose vidaus audito pažymą (toliau – Pažyma), kurioje nurodyta informacija apie nustatytas neatitiktis šiose srityse:Sutarčių sudarymo ir vykdymo kontrolės: atskirais atvejais nenumatant delspinigių dydžio ir(ar) jų nepriskaičiavimo (pvz., ESFA, VSF), pateikiant rekomendaciją sustiprinti sutarčių vykdymo kontrolę dėl juose numatytų įsipareigojimų tinkamo vykdymo, taikant sutartyse numatytas sankcijas ir kt. | Atkreipiame Jūsų dėmesį, kad 2019 m. balandžio 5 d. atsiųstoje pažymoje Agentūrai nepateikta jokių pastebėjimų, susijusių su delspinigių dydžio nenumatymu ar nepriskaičiavimu. Taip pat neteikta rekomendacija sustiprinti sutarčių vykdymo kontrolę dėl juose numatytų įsipareigojimų tinkamo vykdymo, taikant sutartyse numatytas sankcijas ir kt. |  |
| 2. | Pirkimų vykdymo neskelbiamų derybų būdu ir pirkimų iš vieno tiekėjo, nepažeidžiant Viešųjų pirkimų įstatyme nustatytų pirkimų verčių, tačiau iškeliant riziką dėl galimai nepakankamai užtikrinamo Viešųjų pirkimų įstatyme reglamentuotų pirkimų principų įgyvendinimo (pvz., KPMPC, MELC, UPC, ŠAC, LVJC, NVI, VLN, ŠMPF, ESFA) pateikiant rekomendacijas mažinti neskelbiamų pirkimų skaičių, ypač tais atvejais, kai kreipiamasi į vieną tiekėją, bei didinti sudaromų sutarčių efektyvumą, sudarant ilgalaikes sutartis to paties tipo prekėms, paslaugoms ar darbams, kuriems atliekami neskelbiami pirkimai; didinti tiekėjų konkurenciją ir užtikrinti naujų dalyvių pritraukimą, ypač didelės vertės specializuotuose pirkimuose; | Prašome patikslinti ŠMSM interneto svetainėje pateikiamą informaciją, kadangi Agentūros ankstesniuose punktuose pateikti įrodymai pagrindžia, kad vykdant viešuosius pirkimus buvo laikomasi Viešųjų pirkimų įstatyme reglamentuotų pirkimų principų. Taip pat atkreipiame dėmesį, kad Agentūrai pateiktoje pažymoje tokia rekomendacija nesuformuluota. |  |
| 3. | Pirkimo dokumentų trūkumo ir (ar) netinkamo jų parengimo/dokumentavimo (pvz., ESFA, ŠAC, SPPC, KPMPC, UPC, NVI), pateikiant rekomendacijas patikslinti institucijų vidaus teisės aktus, reglamentuojančius viešųjų pirkimų planavimą, organizavimą ir vykdymą, bei įpareigoti pirkimų iniciatorius prieš kiekvieną pirkimą rengti pirkimų poreikio pagrindimą, atlikti išsamų rinkos tyrimą ir jį dokumentuoti, tinkamai ir pagal visus numatytus punktus užpildyti pirkimo iniciavimo dokumentus (paraišką, teikimą ar kt.) ir užtikrinti visų atsakingų asmenų pasirašymą; | Prašome patikslinti ŠMSM interneto svetainėje pateikiamą informaciją, kadangi Agentūros ankstesniuose punktuose pateikti įrodymai pagrindžia, kad Agentūra tinkamai parengė/ dokumentavo pirkimų dokumentus, nebuvo nustatyta jų trūkumo atvejų. Taip pat atkreipiame dėmesį, kad Agentūrai pateiktoje pažymoje tokia rekomendacija nesuformuluota. |  |
| 4. | Pirkimų iš darbuotojų, buvusių darbuotojų ir kitų susijusių įstaigų darbuotojų, iškeliant riziką dėl galimo papildomo apmokėjimo už tiesioginių funkcijų vykdymą, pateikiant rekomendaciją nustatyti tvarką darbuotojams dėl kito darbo atlikimo ir kontrolės (pvz., MELC, ESFA, NMVA, NEC, NVI, ŠAC, ŠMPF, SPPC, UPC); | Prašome patikslinti ŠMSM interneto svetainėje pateikiamą informaciją, kadangi Agentūros atveju buvo nustatytas tik vienas pirkimas iš darbuotojo (gido paslaugų pirkimas), kuris niekaip nebuvo susijęs su darbuotojo vykdomomis funkcijomis. Taip pat atkreipiame dėmesį, kad Agentūrai pateiktoje pažymoje tokia rekomendacija nesuformuluota. |  |
| 5. | Paslaugų pirkimų iš trečiųjų asmenų (pvz., LVJC, ESFA, NEC), pateikiant rekomendaciją užtikrinti, kad įstaigoms priskirtos funkcijos ir jas aptarnaujantys procesai būtų atliekami įstaigos darbuotojų pajėgumais, o ne iš išorės perkant paslaugas; | Prašome patikslinti ŠMSM interneto svetainėje pateikiamą informaciją, kadangi Agentūros ankstesniuose punktuose pateikti įrodymai pagrindžia, kad atvejai, kai atskiroms funkcijoms atlikti buvo pasitelkiami išorės ekspertai, buvo ekonomiškai pagrįsti. |  |

1. <https://vpt.lrv.lt/uploads/vpt/documents/files/mp/maisto_produktu_pirkimo_gaires.pdf> [↑](#footnote-ref-1)
2. <https://www.e-tar.lt/portal/lt/legalAct/04cbd4205bd811e79198ffdb108a3753> [↑](#footnote-ref-2)
3. https://www.delfi.lt/news/daily/lithuania/*(duomenys neskelbtini)* [↑](#footnote-ref-3)